|  |  |
| --- | --- |
| Numri i lëndës: | 2018:023314 |
| Datë: | 02.12.2019 |
| Numri i dokumentit: | 00686191 |

**P.nr.29/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit R. B , sipas aktakuzës së PTH-së D.P. në Pejë PP/II. nr.1905/17 të dt.16.1.2018 për shkak të veprës penale posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit Ramë Berisha dhe të prokurorit të shtetit Suada Hamza me dt.02.12.2019 ka marrë dhe botërisht ka shpallë këtë :

**A K T GJ Y K I M**

**I pandehuri R.B i lindur me dt.... në Pejë , tani me vendbanim në fsh. K Komuna e P, i biri i F dhe nënës A e gjinisë M, Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 09.5.2017 rreth orës 00:30 në rrugën ... , Komuna e P, pa autorizim posedon substancë narkotike, psikotrope ose analoge të llojit kanabis ( marihuan) në sasi prej 0.83 gram, në atë mënyrë që ditën kritike pas një kontrolli fizik të bërë nga ana e policisë këtu të pandehurit R. B i është gjetur dhe sekuestruar sasia e substancës së lartcekur, e cila pas ekzaminimit forenzik nga AKF-ja ka rezultuar si e llojit dhe sasisë së lartcekur.

-me çka ka kryer vepre penale : posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së

Prandaj gjykata të pandehurit konform nenit 41, 42, 49, 50,51,52, dhe nenit 275 par 2 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 3 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes së varfër ekonomike lirohet nga pagimi i shpenzimeve procedurale .

Substanca narkotike e llojit “ (Marihuan) ,, në peshë prej 0.83 gr . KONFISKOHET

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.16.1.2018 kundër të pandehurit R. B , ka ngritë aktakuzë PP/II. nr.1905/17, për vepër penale: posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë- që është rrethanë veçanërisht lehtësuese , pendimin e thellë për këtë gjë, qëndrimin korrekt në gjykatë, faktin se i pandehuri jeton i vetëm në një shtëpi të kushërinjve dhe jeton nga puna e tij fizike dhe nga ndihma e familjarëve, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.02.12.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .